SARL-NUUS SONDAG 15 FEBRUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans, en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,180, 7,066 en 3,695 MHz ESB, asook op 51,400, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTELS 


Dit is met diep leedwese dat ons moet aankondig dat die sleutels van drie ra- 
dioamateurs stil geword het. 


Colin Baker, ZSSED, is in die ouderdom van 91 jaar oorlede. Colin was 'n ware 
radioamateur-heer op die lug, sowel as van die lug af. Hy was `n lid van die 
Durban Amateurradioklub vir langer as 50 jaar. Ons innige meegevoel aan sy 
vrou, Ursula, dogter Elizabeth en seun John, familie en vriende. 


Ron Marlow, ZS1RON, het op Saterdag 7 Februarie `n stil sleutel geword. Hy 
was `n lid van die Valsbaai Radio-, Elektronika en -rekenaarklub tot twee jaar 
gelede, toe hy ernstig siek geword het. Ons innige meegevoel aan sy familie en 
vriende. 


Dit is met leedwese dat ons ook aankondig dat die sleutel van Dieter Schlie- 
mann, KX4Y, stil geword het. Dieter was instrumenteel in die leiding en onder- 
steuning van verskeie sleutelaktiwiteite in AMSAT- en op die ARISS-program. 
Gedurende die talle jare wat hy op kontrak in Suid-Afrika was, was hy `n leiers- 
figuur in die Johannesburgtak en het baie van die tak se Duffweg-aktiwiteite 
ondersteun. Hy het `n taai stryd teen kanker geveg en net toe daar gemeen is 
dit is oorwin, is hy twee weke gelede met leukemie gediagnoseer. Ons innige 
meegevoel aan sy vrou, Tina en vriende. 


(POUSE) 
In die nuus vandag; 
IARU-LEDEVERENIGINGS BEKRAGTIG NUWE LEIERS 


LEDEVERENIGINGS VERKIES IARU-PRESIDENT EN -VISEPRESIDENT 
AMATEURS SE NOODKOMMUNIKASIE HELP MET AUSTRALIESE 
VELDBRANDE 


BELANGRIKE INTEGNET VOLGENDE WEEK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


IARU-LEDEVERENIGINGS BEKRAGTIG NUWE LEIERS EN LAAT 
NUWE LEDE TOE 


Op 10 Februarie het David Sumner, K1Z7, die Internasionale Amateurradio- 
unie (IJARU) se sekretaris, die stemme getel wat die TARU-ledeverenigings inge- 
dien het. 


Mosies wat aan ledeverenigings in September 2008 voorgelê is, het die verkiesing 
van 'n nuwe TARU-president en -visepresident ingesluit, asook die toelating van 
twee nuwe Amateurradioverenigings tot die LARU. Volgens Sumner het 73 ledev- 
erenigings deelgeneem; van hierdie stemme is 57 ja-stemme' nodig om die mosie 
te aanvaar. 


Mosie nr. 241 was die bekragtiging van die nominasie van Timothy S. Ellam, 
VEGSH/GAHUA, om as president van die TARU, vir `n vyfjaar-termyn, wat op 
9 Mei begin, te dien. Ellam is verkies met 72 stemme. Een stem is weerhou. 


Mosie nr. 242 was vir die bekragtiging van die nominasie van Ole Garpes- 
tad, LA?2RR, om as visepresident van die TARU vir `n vyfjaar-termyn te dien. 
Garpestad is met 73 stemme verkies. 


Mosie nr. 243 het gehandel oor die toelating van die Emirate Amateurradiov- 
ereniging (EARS) as `n TARU-lidvereniging. Die mosie is met 72 stemme aan- 
vaar; een stem is weerhou. 


Mosie nr. 244 het gehandel oor die toelating van die Kazakhstan Federasie van 
Radiosport- en Amateurradio (KERR). Dié mosie het 73 stemme ontvang. 


Met die toevoeging van die Emirate-Amateurradiovereniging en die Kaza- 
khstan Federasie van Radiosport- en Amateurradio is daar nou 162 TARU- 
ledeverenigings. 


LEDEVERENIGINGS VERKIES IARU-PRESIDENT EN -VISEPRESIDENT 


Timothy $S. Ellam, VEGSH/GAHUA, is deur die ledeverenigings as die nuwe 
president van die TARU vir `n vyfjaartermyn verkies. Dié termyn neem op 9 
Mei 2009 `n aanvang. 


Tim sê hy sien daarna uit om met aldrie streke en ledeverenigings saam te werk. 
Baie kwessies word in die gesig gestaar in die aanloop na die 2011- Radiokommu- 
nikasiekonferensie, maar hy sien uit daarna om as 'n span die uitdagings aan te 
pak. Hy het Larry Price, WARA, bedank vir sy uitmuntende bydrae gedurende 
sy termyn as president. Die TARU is in `n stewige posisie as gevolg van Larry 
se leierskap. Sy ondersteuning en vriendskap was waardevol in Tim se termyn 
as visepresident. 


Ellam is 'n prokureur en beredderaar by die regsfirma McCarthy 'Tetrault LLP. 
Hy is vennoot in die firma se kantore in Calgary, Alberta en Londen. Sy wye 


wetskennis sluit in: Intellektuele eiendomsreg, korporatiewe bemiddeling rak- 
ende kommunikasie-aangeleenthede. tegnologie en energiesake, asook gebruik- 
sregulasies. 


Ellam het voorts sy gelukwense uitgespreek teenoor Ole Garpestad vir sy 
verkiesing as visepresident. In 1999 is Ole verkies tot die TARU-Streek 1 se 
uitvoerende komitee en hy het hy het die TARU se Administratiewe Raad 
verteenwoordig. Voorts het hy ook die konferensies van Streke 2 en 3 bygewoon. 
Hy het ook deelgeneem in die CEPT-voorbereidings vir WRC-03 en WRGO-O07 
as die Noorweegse afgevaardigde vir radioamateurbelange. 


Garpestad is `n telekommunikasie- en radio-ingenieur en werk aan ontwikkeling 
en stelselontwerpe, asook programbestuur van taktiese kommunikasiestelsels vir 
die firma Thales Norway AS (voorheen bekend as Alcatel). Hy het `n MSc in 
elektroniese ingenieurswese en radiotegnologie van die Tegniese Universiteit van 
Noorweë in 'Trondheim ontvang. 


Om meer inligting hieroor te bekom, sowel as ander verwante nuusitems, besoek 
gerus www.sarl.org.za. 


AMATEUR-NOODKOMMUNIKASIE HELP MET AUSTRALIESE VELD- 
BRANDE 


Die Wireless Institute Civil Emergency Network in Victoria, Australië, is besig 
om kommunikasieskakels te verskaf in baie van die areas wat deur die verwoes- 
tende veldbrande geraak word. Operateurs word deur die polisie en plaaslike 
brandweerowerhede na hulle poste in die gevaarlike areas geneem. 


Paaie is nog steeds gesluit en die brande woed voort. Soms moet die 
brandweerowerhede mense wat belangrike take uitvoer onttrek omdat dit 
net te gevaarlik word. 'Tenminste twee amateurspraakherhalers is al deur 


die brande bedreig, maar toerusting is op bystand om dit te vervang. 'n 
Noodnetwerk-draagbare herhaler is ook in die gebied opgerig. 


BELANGRIKE INTEGNET AANSTAANDE NAWEEK 


Die volgende Integnet vir 2009 vind plaas om 19:30 op eerskomende Sondag, 
22 Maart. Dit sal `n uitgebreide program wees met verskeie sprekers oor Sum- 
bandilaSat, die tweede Suid-Afrikaanse satelliet wat op 25 Maart 2009 vanaf die 
Baikonur Cosmodrome in Rusland gelanseer word. 


Andrew Roos en Hannes Coetzee gaan gesels oor hul betrokkenheid by, en 
ontwerp van die radioamateurtoerusting aan boord van die satelliet. Dr 
Gert-Jan van Rooyen van die Universiteit van Stellenbosch gaan die sagteware- 
gedefinieerde transpondeerder bespreek, asook die hardeware wat die werking 
van die papegaaiherhaler, transpondeerder en bakenstelsel, beheer. 


Besonderhede sal voorts bespreek word oor die werking van die satelliet en die 
toerusting wat benodig word. Daar sal ook tyd ingeruim word vir vrae en 
antwoorde, asook `n bondige bespreking oor die volgende satellietprojek. SA 
A msat sien uit na u bydraes. 


Klubs wat wil graag hul plaaslike herhalers aan die net wil koppel stuur asse- 
blief 'n e-pos aan armi@sarl.org.za nie later as Dinsdag nie. Voorsien asseblief 
die telefoonnommer wat gekoppel moet word, sowel as die herhaler se dekkings- 
gebied. 


TINUS LANGE-TEGNIESE UITMUNTENDHEIDSTOEKENNINGS 


Vandag, Sondag 15 Februarie, is die sluitingsdatum vir inskrywings vir die Tinus 
Lange-tegniese Uitmuntendheidstoekennings. 


KOMPETISIENUUS 
2009 RSGB-GEMENEBESKOMPETISIE 


Andrew, ZSGAA, is op soek na GG-operateurs wat graag die “Span Afrika” in 
die 2009 RSGB-Gemenebeskompetisie wil verteenwoordig. Die kompetisie vind 
plaas oor 24 uur vanaf 12:00 op Saterdag, 14 Maart, tot 12:00 op 15 Maart. 
Spanne bestaan uit tien lede wat vanaf hulle tuis- of klubstasies werk, en die 
individuele tellings word bymekaargetel vir die spantotaal. As u “Span Afrika” 
in hierdie gesaghebbende GG-kompetisie wil verteenwoordig, kontak asseblief 
vir Andrew, ZS6AA, per e-pos na andrew.roos@mweb.co.za, of per telefoon op 
082 577 A980. 


Die SARL HAMNET-40 meter-gesimuleerde Noodkommunikasiekompetisie 
word op Sondag 1 Maart 2009 van 14:00 tot 16:00 SAT gehou. Hierdie 
ESB-kompetisie is oop vir alle radioamateurs in Suid-Afrika, Namibië, 
Botswana, Zimbabwe, Swaziland, Mosambiek, Lesotho, Marion-eiland en die 
Suid-Afrikaanse basis op Antarktika. Slegs kontakte met hierdie areas sal vir 
die kompetisie tel. Daar is n Excel-spreiblad beskikbaar om u te help besoek 
die HF Happenings'-bladsy op www.sarl.org.za. 


Die eerste been van die SARL BHF/UHF-kompetisie word oor die naweek van 21 
en 22 Maart 2009 gehou. Nuwe reëls is vir die kompetisie geformuleer. Dankie 
aan Johan, ZS6JPN, Martin, ZS6ZY, en Richard, ZS6UK, vir u bydraes. 


Die reëls vir beide die kompetisies in die 2009 SARL-Kompetisieboek op 
wyww.sarl.org.za. Verseker dat u weergawe “03/ Februarie 09” het. 


KLUBNUUS 


Die Kemptonpark Amateurradiovereniging gaan die Klas B-kursus aanbied. Dit 
begin op 21 Maart 2009 met die oog op die RA-eksamen in Mei. Die klub 
gaan ook 'n praktiese elektroniese kursus aanbied vanaf 28 Februarie 2009, om 
studente se elektroniese vaardigheid te verbeter met `n konstruksieprojek aan die 
einde van die kursus. Besoek asseblief die klub se webwerf by www.karts.zar.cc 
vir kontakbesonderhede. 


Die volgende Pretoria Amateurradioklub se Mega-snuffelmark word op Saterdag 
7 Maart vanaf 08:00 gehou. Dit vind plaas word op dieterrein van die Pretoria- 
motorklub op die hoek van Keuning- en Fred Davey-strate in Silverton langs 
die Pioniersmuseum. Om ʼn tafel te bespreek of meer inligting te bekom, skakel 


Almero, ZS6LDP, by sy huisnommer 012 567 3722 of op sy selfoon (82 908 
3359. 


Die AJV van die Overberg Amateurradioklub is op 7 Februarie op Hermanus 
gehou. Die vergadering is goed bygewoon en `n nuwe komitee is verkies: Voor- 
sitter en redakteur: Andre Meintjes, ZS1AZ; Ondervoorsitter: Sam MaCleary, 
ZS1OR; Sekretaris: Lindsay Magnus, ZS1LGM, en; Tesourier: Rian van Niek- 
erk, ZR1IRVN. 


Baie dankie aan die uittredende komitee vir hulle werk die afgelope jaar. 
HFE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. 


15 en 20 m is die beste keuse vir DX met moontlike 15- en 20 m-openinge na 
Indië vanaf 14:00 SAT. Kontakte met Nieu-Seeland gaan uitdagend wees. Om 
08:00 is daar moontlike 20 m-openinge na Australië. Kontakte met Peru is 
onwaarskynlik. Brasilië kan waarskynlik op 15 m vanaf 14:00 en 20 m vanaf 
19:00 gewerk word. Vanaf ongeveer 16:00 is daar moontlike kort, swak 15 m- 
openinge na Europa, wat deur kort 20 m-openinge gevolg gaan word. Kontakte 
met die VSA se Ooskus is op 15 m vanaf 18:00 moontlik en om 22:00 kan 20 
m ook oopmaak. 10 MH; lyk laatmiddag en na sononder bruikbaar vir die 
Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen ZS5 en ZS6, te lewer. 30 m sal gedurende die middel van die 
dag goeie resultate tussen ZS6 en ZS1 lewer. Selfs 20 m ontwaak voor oggendtee. 
Saans is 80 m die beste keuse. Met die somer hier kan die donderstorms en 
statiese ontladings uitdagende toestande skep. 


Onthou dat hierdie net `n voorspelling is en dat HF u steeds aangenaam kan 
verras. Skakel u stel aan, luister en roep CO om seker te maak dat u deel van 
die opwinding is. 

Besoek gerus www.spaceweather.co.za vir meer inligting. 

Ten slotte: 


DAGBOEK VAN GEBEURE 


15 Februarie Sluitingsdatum vir inskrywings vir die Tinus Lange-toekennings; 
21 Februarie PIC-kursus in Durban en HAMNET Suid-Gautengvergadering; 1 
Maart HAMNET 40 meter-kompetisie; 7 Maart PARK Megasnuffelmark; 14 
en 15 Maart RSGB-Gemenebeskompetisie; 21 Maart BAGAR-lansering; 21 
en 22 Maart SARL BHF/UHF-kompetisie; 24 - 26 April SARL se Nasionale 
Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
PODCAST-uitsending waarna geluister kan word. Vir oudiostrome en Bcholink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel, en deur Jannie, ZRGPHD, geredigeer is. 


Dankie dat u geluister het. 73. 


